Rakel Peña

Rakel Consuelo Peña Somavilla (Gasteiz, 1964) arabar politikaria da eta ekintzaile feminista da.

 Ibilbidea 
Gasteizko Zaramaga auzoan piztu zitzaion politikarekiko interesa. 1970eko hamarkadaren amaieran1980ko hamarkadaren hasieran mugimendu politiko handia zegoen auzoan, eta auzo elkartearen barruan talde ugari: euskararen aldekoa, Forjas enpresaren zarataren aurkakoa. Auzoko borroketan modu aktiboan parte hartu zuen.

Aizan! izeneko talde feminista sortu zuen beste kide batzuekin batera, eta, gero, eta ezker abertzalearen barne egituran,  Egizan eratu zuten.

1987an, 23 urte zituela, Arabako Batzar Nagusietan HBko batzarkide aukeratua izan zen.

Herri Batasuna, Euskal Herritarrok eta Sozialista Abertzaleak koalizioen kidea izan da. 1998an Eusko Legebiltzarreko legebiltzarkide izan zen atxilotu berri zuten Mati Iturralde ordezkatuz. Legebiltzarkide izan zen 2001 arte.

2001ean, Batasuneko Mahai Nazionaleko kide aukeratu zuten.

2004-2005 urte bitartean, berriro Eusko Legebiltzarkide izan zen Antton Morcillo ordezkatuz.

2006an, euskal politikagintzako beste emakume batzuekin batera Ahotsak plataformako kide izan zen.

 Erreferentziak 

Kategoria:Gasteiztarrak
Kategoria:Arabako politikariak
Kategoria:Herri Batasuneko politikariak
Kategoria:Batasuneko politikariak
Kategoria:Eusko Legebiltzarreko legebiltzarkideak V. legegintzaldian
Kategoria:Eusko Legebiltzarreko legebiltzarkideak VI. legegintzaldian
Kategoria:Eusko Legebiltzarreko legebiltzarkideak VII. legegintzaldian